اینا کولوموئیٹس

اینا کولوموئیٹس(پیدائش: 20 نومبر 1995) جسے اینا کے کے نام سے بھی جانا جاتا ہے، یوکرین سے تعلق رکھنے والی فیشن ڈیزائنر ہیں۔

ابتدائی زندگی اور تعلیم 
اینا کولوموئیٹس 20 نومبر 1995 کو کریمینچک، یوکرین میں پیدا ہوئیں۔ انھوں نے مقامی آرٹ اسکول سے گریجویشن کیا اور پھر کیو میں کیف نیشنل یونیورسٹی آف ٹیکنالوجیز اینڈ ڈیزائن کے کالج میں داخلہ لیا۔ 14 سال کی عمر میں انھوں نے ماڈلنگ کیرئیر کا آغاز کیا اور "ٹاپ 10" میگزین کے سرورق پر نظر آئیں۔

برانڈ کی تاریخ 
2012 میں 16 سال کی عمر میں اینا کولوموئیٹس نے مرسڈیز بینز کیو فیشن ڈیز کے فیشن سکاؤٹ میں اپنا پہلا مجموعہ پیش کیا۔ فروری 2013 میں اینا کولوموئیٹس نے پہلی بار لندن فیشن ویک کے فیشن سکاؤٹ میں اپنے فن کا مظاہرہ کیا۔ اسی سیزن کے دوران میں انھوں نے مرسڈیز بینز کیف فیشن ڈیز کے لیے کیٹ واک کے ذریعے مصنوعات کی نمائش کی، جس کی اٹلی کی فیشن ایڈیٹر ایلینا بارا نے  کھل کر تعریف کی۔

اینا کولوموئیٹس برانڈ نے اکتوبر 2013 میں نوجوان ڈیزائنرز ڈیزائن اٹ کا مقابلہ جیتا۔ ووگ کی بین الاقوامی ایڈیٹر سوزی مینکس کے مضمون "دی سرکس آف فیشن" سے متاثر ہو کر، اینا کولوموئیٹس نے جنوری 2014 میں فلورنس  میں ٹی شرٹس فیشن سرکس کا ایک سلسلہ پیش کیا۔جس کے بعد بڑی تعداد میں کاروباری کمپنیوں نے اس سے روابط شروع کیے۔ 2014 کے دوران میں ان کی مہنگی اور مخصوص ڈیزائن پر مشتمل 3,000 سے زیادہ ٹی شرٹس فروخت ہوئیں۔

اشتراک و تعاون 
جنوری 2015 میں، اینا کولوموئیٹس نے ٹی شرٹس اور سویٹ شرٹس کا ایک کیپسول مجموعہ پیش کیا جو فرانسیسی بغیر برانڈ کی فنکارہ کے تعاون سے تیار کیا گیا تھا۔ یوکرینی فنکار یوجینیا گیپچنسکا کے ساتھ مل کر، اینا کولوموئیٹس نے ایس ایس 16 کے لیے ایک خصوصی مجموعہ "ہیپی ایکٹو ویئر" بنایا۔

جوتے کے برانڈ لیپٹی اور اینا کولوموئیٹس  کا ایک اور عظیم اشتراک مرسڈیز بینز کیو فیشن ڈے میں پیش کیا گیا۔ پورا مجموعہ جوتوں پر مشتمل تھا جس میں یوجینیا گیپچنسکا کی ڈرائنگ کا منفرد پرنٹ بھی  شامل ہے۔

فروری 2016 میں، ووگ کے ایک مضمون سے متاثر ہو کر، نوجوان ڈیزائنر، اینا کرینینا اور نکولو بریٹا نے نیویارک فیشن ویک میں اینا شو کے لیے ایک مشترکہ پروجیکٹ بنایا اور اسے ولا گراس(یوکرین) میں پیش کیا۔

حوالہ جات 
خواتین فیشن ڈیزائنر
یوکرائنی فیشن ڈیزائنر
ویکی ڈیٹا سے مطابقت رکھنے والی مختصر تفصیل